# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **Pricope Marcel**, domiciliat, în com Greci, str. Bisericii, nr. 21, jud Tulcea, înregistrată la APM Tulcea cu nr. 4153/06.04.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.05.2017, că proiectul **„Construire locuinta Tip P+M”,** propus a se realiza în intravilanul localității Greci,str. Bisericii, nr 21, judeţul Tulcea, identificat prin NC 38, T 91, P 2381**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejată ROSPA0073 Măcin – Niculițel.

- amplasamentul se află în intravilanul localitatii Greci, judeţul Tulcea, teren cu folosintă actuală curți-construcții. Pe amplasament nu au fost identificate specii de pasări sau alte specii de faună si habitate ale speciilor pentru care a fost declarată aria protejată ROSPA0073 Măcin – Niculițel și care ar putea fi afectate de implementarea proiectului .

- beneficiarul a obținut Avizul Administrației Parcului Național Munții Măcinului cu nr. 119/02.05.2017;

**Localizarea proiectului :**

- amplasamentul se află în intravilanul localității Greci, str. Bisericii, nr. 21, judeţul Tulcea, pe un teren cu folosintă actuală curți – construcții.

Proiectul prevede lucrari de construire a unei locuințede Tip P+M, cu o suprafata construita propusa de 94,11 mp si o suprafata totala desfasurata de 192,01 mp. Metodele folosite în construcție vor fi:

* Fundatii continue de beton armat;
* Zidarie din caramida la parter si din BCA la mansarda
* Tamplarie termopan la exterior si din lemn la interior;
* Șarpantă din lemn in doua ape;.
* Învelitoarea va fi din tablă.
* Pereți despărtitori din caramida la parter si rigips la mansarda.

 Alimentarea cu apa: din rețeaua publică a localității;

 Canalizarea apelor uzate menajere: bazin betonat vidanjabil (6mc);

 Energie termică: centrală termica alimentată cu lemne.

**Condiţiile de realizare a proiectului:**

Pentru a preveni și eventual a limita și elimina efectele unui posibil impact negativ (posibil doar pe perioada de desfășurare a lucrărilor) se vor lua de către beneficiar și antreprenorul general urmatoarele măsuri :

* Supravegherea lucrărilor în permanență de către personal specializat și dirigintele de șantier ;
* Reducerea pe cât posibil a perioadei de execuție a lucrărilor de construcții;
* Pe parcursul execuției întreg perimetrul șantierului va fi împrejmuit pentru a nu afecta vizual împrejurimile. Toate materialele folosite vor fi livrate de către furnizori acreditați, transportul, manipularea si depozitarea lor se va efectua fără a afecta mediul înconjurator.
* Toate lucrările se vor desfașura strict pe amlasament, fără a afecta vecinătățile.
* Lucrările nu vor genera zgomote sau vibrații care să deranjeze speciile pentru care a fost desemnată aria protejată ROSPA0073 Măcin – Niculițel.
* Nu se vor folosi echipamente de construcții mari care să genereze zgomote și vibrații.
* Pe parcursul execuției se vor delimita zonele de depozitare pentru diverse materiale de cosntrucție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preaintampina orice posibila răspandire a acestora pe sol .
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei si vegetației din jurul amplasamentului.
* Toate deșeurile rezultate, toate resturile și materialele nefolosite rămase se vor colecta și depozita separat, în zone bine delimitate și protejate, fiind preluate, la sfârsitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.24 din 17.03.2017, emis de Primaria Comunei Greci .

Titularul proiectului va respecta condițiile impuse prin Avizul Administrației Parcului Național Munții Măcinului, cu nr. 119/02.05.2017;

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

 La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu CFM**

 **Ing.Elena MICU**

Intocmit

Elena ENE